|  |  |  |
| --- | --- | --- |
|  | CIMER |  |

„EZERJÓ FAKANÁLFORGATÓ”

BORRAL KÉSZÜLŐ ÉTELEK

ORSZÁGOS FŐZŐVERSENYE

MÓR, 2023. április 29. (szombat)

F E L H Í V Á S

A Móri Borbarát Hölgyek Egyesülete, a Lamberg-kastély Művelődési Központ és Mór Város Önkormányzatának támogatásával meghirdeti hagyományos főzőversenyét, a 2023. évi Móri Szent György-heti Vigasságok keretében.

Jöjjön el Ön is családjával, barátaival e vidám, hangulatos tavaszi kiruccanásra, az ország bármely tájáról, vagy akár az országhatáron túlról is. Itt a nagy alkalom, hogy bemutassák az Önökben rejlő tehetséget, leleményességet és gasztronómiai jártasságot. Természetesen amatőröket várunk!

**A FELADAT: BORRAL KÉSZÜLT ÉTELEK FŐZÉSE SZABADTŰZÖN!**

Az elkészített étel mennyisége minimum 10 adag, de az ajánlott mennyiség inkább 20-30 adag (hadd élvezzék mások is!)

A főzés történhet bográcsban, grillrácson, lábasban, fazékban, cserépedényben, állványon, téglán… Figyelem! Gázzal való főzés kizárva!

* Tűzifát, 1 db tűzrakó edényt, valamint 1 db sörasztal garnitúrát a rendezők biztosítanak.
* Amennyiben a csapatnak több sörasztal garnitúrára vagy tűzrakó edényre van szüksége, magának kell róla gondoskodnia.
* Pavilonról a csapatok ha szükségesnek, tartják maguk gondoskodjanak
* Vízvételi lehetőség van a helyszínen.
* A főzőhelyek érkezési sorrendben foglalhatók el.
* Az ételkészítéshez szükséges alapanyagokról, főzőedényekről, kellékekről, valamint a kóstoltatáshoz szükséges evőeszközökről, tányérokról, poharakról minden csapat maga köteles gondoskodni.
* Az elkészült ételekhez a hozzáillő borokat Önöknek kell jól kiválasztaniuk és biztosítaniuk.
* Fontos az ételek látványos tálalása. (fotózzuk)
* Az egyedi csapatmegjelenést külön pontozzuk!

A csapatoknak tudomásul kell venni, hogy az egyéni recept alapján saját felelősségére készíti el az ételt, betartva a közegészségügyi előírásokat.

Továbbá tudomásul veszi, hogy a helyszínen készített étel-ital terméket nem árusíthatja, kizárólag kóstoltathatja. A kóstolásért kapott támogatás közvetlenül a főző csapatokat illeti meg.

A Borbarát Hölgyek a csapatok által készített étel minőségéért vagy az eszközök biztonságos használatáért azok épségéért felelősséget nem vállalnak.

A csapatok hozzájárulnak ahhoz, hogy a rendezvény ideje alatt nyilvános hangfelvétel és képfelvétel készüljön.

A rendezvény helyszínén a Borbarát Hölgyek a csapatok személyes- és vagyontárgyainak megóvására kötelezettséget nem vállalnak.

**HELYSZÍN: MÓR, LAMBERG KASTÉLY PARKJA**

**A FŐZŐVERSENY MENETE:**

**8 órától** regisztráció, előkészületek, főzés

**9 órától** MEGNYITÓ, polgármesteri köszöntő

**11 órától a zsűri megtekinti a főző csapatokat és a terítést**

(az ételeknek ekkor még nem kell kész lennie)

**12 órától** ételminta leadása zsűrizésre,

(a Borbarát Hölgyek viszik el az ételeket a csapatoktól a zsűrinek)

**15 órakor eredményhirdetés**

Kérjük, hogy minden főzőcsapat képviselője vegyen részt a 9 órakor kezdődő megnyitón, ahol a köszöntők mellett a versenyszabályok is elhangzanak.

A 15 órakor kezdődő eredményhirdetésre várunk minden főző csapatot.

A főzőverseny valamennyi résztvevő csapata EMLÉKLAPOT és egy üveg Móri Ezerjót kap.

Az első három helyezett díját a **Borbarát Hölgyek** adják. Átadásra kerül**,** **Mór Város Polgármesterének Vándordíja**, valamint a rendezvényünket támogató vállalkozások, intézmények, egyesületek jóvoltából további különdíjak is kiosztásra kerülnek.

Az eredményhirdetés után, amikor a csapatok összepakolnak, távoznak, kérjük, hogy a sörpad garnitúrát, a tűzrakó edényt hagyják a főzőhelyeken, de a maradék tűzifát vigyék vissza a kijelölt helyre!

A csapatok kötelesek a helyszín elhagyásakor az összegyűjtött hulladékot a kihelyezett gyűjtőbe rakni.

**NEVEZÉSI DÍJ: 6.000,- Ft /csapat**

**JELENTKEZÉSI HATÁRIDŐ: 2023. április 21. (péntek). Kérjük a jelentkezési**

**határidő pontos betartását!**

**Jelentkezni a mellékelt JELENTKEZÉSI LAPON a receptek egyidejű megküldésével, valamint a nevezési díj befizetésével lehet!**

**A nevezési díjat** a **10401017- 00004587- 00000008** számlaszámra kérjük átutalni, minden befizetésről számlát állítunk ki, kérjük a pontos nevet, címet, adószámot a jelentkezési lapon feltüntetni.

A nevezési díj befizetését követően nincs lehetőség annak visszafizetésére.

A jelentkezési lapok az alábbiak szerint adhatók le:

**- személyesen**: Bitter Judit titkárnál, az állateledel kereskedésben (Penny-vel szemben)

április 3- 21 között

**- postai úton:** Borbarát Hölgyek Egyesülete MórBäcker Zsuzsanna elnök 8060 Mór,

Füzes u. 6.

**- e-mailen** (aláírtan szkennelve) [borbarat.holgyek@freemail.hu](mailto:borbarat.holgyek@freemail.hu)

Információk, bővebb felvilágosítás: **Bitter Judit titkár** tel.: 06 20 57 15 603

e-mail: [borbarat.holgyek@freemail.hu](mailto:borbarat.holgyek@freemail.hu)

**JÓKEDVÜKET feltétlenül hozzák magukkal!**

(Tekintsék meg a Szent György-heti vigasságok részletes programját a [www.mor.hu](http://www.mor.hu/) és a [www.lambergkastely.hu](http://www.lambergkastely.hu/) honlapon, valamint a Borbarát Hölgyek Egyesülete – Mór Facebook oldalán)

Felhívjuk a résztvevők figyelmét a higiénés rendszabályok fokozott betartására.

A rendezvény több pontján helyezünk ki kézfertőtlenítőszert.

**Sok szeretettel várja Önöket**

**Mór városa, a Lamberg- kastély Művelődési Központ,**

**a szervező: Borbarát Hölgyek Egyesülete!**

|  |  |  |
| --- | --- | --- |
|  |  |  |